Kuulutus koleravaarasta
Kuulutus.

Uhkaavan koleravaaran tähden tulee kaikkien talonomistajien neljäntoista (14) päivän kuluessa allamainitusta päivästä lukien tyhjentää hyyskät ja lantaruumat pohjia myöten sekä huolehtia siitä, että ulostusten päälle ahkerasti sirotetaan kalkkia tahi turvepehkua. Sitäpaitsi ovat mukavuuslaitosten istuinsijat usein pestävä lysoliliuvoksella - ruokalusikallinen lysolia litraan puhdasta vettä - likakaivot puhdistettavat ja kalkittavat, samoin pihat, nurkat, kadut ja hevosten, lehmien, sikojen ja kanojen suojat. Terveyspoliisi käy tarkastamassa että mainitut määräykset tarkoin täytetään ja tullaan niskoittelevat ilman muuta muistutusta saattamaan lailliseen edesvastuuseen.

Sortavalassa, Heinäkuun 22 p 1910.

Terveyslautakunnan puolesta:

G. J. Winter.

[Lähde: Laatokka 23.7.1910 sivu 1]

Karjala